<classify> NCHI sita wanachama za Jumuiya ya Afrika Mashariki EAC, zimepokea zaidi ya Dola za Marekani bilioni 17.38 kutoka kwa raia wake wanaoishi nje ya nchi.Fedha hizo ambazo ni sawa na zaidi ya Sh trilioni 41 za Tanzania, zimetumwa katika nchi za Tanzania, Kenya, Uganda, Rwanda, Burundi na Sudan Kusini ndani ya miaka mitano, kuanzia mwaka 2013. Taarifa hizo ni kwa mujibu wa takwimu zilizotolewa hivi karibuni na Benki ya Dunia WB, ambazo zimeonesha kuwa, raia wa Kenya waliongoza kutuma fedha nyumbani, kiasi cha Dola za Marekani bilioni 10.74, ikifuatiwa na Uganda ambayo raia wake walituma Dola za Marekani bilioni 6.28.Sudan Kusini, nchi changa zaidi duniani na ambayo ndiyo ngeni zaidi katika EAC kutokana na kujiunga Aprili, mwaka 2016 ikiwa ni miaka mitano tangu ipate uhuru wake Julai 9, mwaka 2011, imeshika nafasi ya tatu kutokana na raia wake kurudisha nyumbani kiasi cha Dola za Marekani bilioni 2.85.Tanzania, nchi kubwa zaidi katika ukanda wa Afrika Mashariki na ambayo inaongoza kwa kuwa na idadi kubwa ya wananchi, zaidi ya milioni 55, inashika nafasi ya nne kwa wakazi wake waishio ughaibuni kuingiza fedha nyingi katika Ukanda wa Afrika Mashari- ki, wakirudisha nyumbani Dola bilioni 2.39 takribani Sh trilioni 5.7 za Tanzania. Raia wa Rwanda waishio nje walirejesha Dola bilioni 1.13 katika kipindi hicho wakati wale wa Burundi wa- merudisha Dola milioni 257, takribani Sh bilioni bilioni 600 za Tanzania.Kiasi cha fedha kilichotumwa nyumbani na raia hao wa Afrika Mashariki wanaoishi ughaibuni umekizidi kiasi cha uwekezaji wa miradi kutoka nje unaofanywa katika nchi hizo, hivyo kujenga nguvu imara ya kifedha kwa nchi husika. Kwa mujibu wa taarifa za hivi karibuni za uhamiaji na maendeleo, kiasi cha fedha zilizotumwa na raia wa nchi za EAC kimeongezeka kwa asilimia zaidi ya 60 hadi kufikia Dola za Marekani bilioni 4.66 mwaka 2018 kutoka Dola bilioni 2.84 kwa mwaka 2013.Uchambuzi wa Benki ya Dunia uliofanywa na Kituo cha Utafiti Pew chenye maskani yake Washington, marekani kinaonesha kuwa, fedha nyingi zilizoingizwa na Tanzania zilitoka kwa raia wake waishio Marekani, Australia, Afrika Kusini, Kenya, Uganda, Burundi na Malawi. Kwa upande mwingine, raia wa kigeni waishio na kufanya kazi Tanzania walituma kiasi cha Dola za Marekani milioni 629 kwa mwaka jana, wengi wakiwa wakazi wa India, Kenya, China, Uganda, Marekani, Ujerumani, Burundi, Italia, Uingereza, Rwanda na Paki- stan.Kwa Tanzania, kuongeze- ka kwa fedha zinazotumwa nyumbani kutoka ughaibuni kunaonesha mwamko mpya walionao Watanzania kwa lengo la kuwekeza na kusaidia maendeleo nyumbani, licha ya suala la uraia pacha kuwa bado halijapatiwa ufumbuzi. Hata hivyo, Watanzania waishio ughaibuni wameendelea kuhimizwa kuwekeza nyumbani.  <topic>: KITAIFA 